NaiveNeuron/SloPal huggingface dataset:
Kaník, Ľudovít, poslanec NR SR (2013-09-24):
Kedy sa oplatí pracovať? Pracovať sa... (Ruch v sále, zmĺknutie rečníka.)
Kollár, Boris, predseda NR SR (2021-10-20):
Ďakujem. Prerušujem rokovanie o tomto bode programu. Pristúpime k druhému čítaniu o návrhu poslanca Jaroslava Karahutu na vydanie zákona, ktorým sa dopĺňa zákon č. 39/2007 Z. z. o veterinárnej starostlivosti v znení neskorších predpisov. Návrh zákona je uvedený ako tlač 655, spoločná správa výborov má tlač 655a. Dávam slovo poslancovi Jaroslavovi Karahutovi, aby návrh zákona odôvodnil. (Rokovanie o návrhu poslanca Národnej rady Slovenskej republiky Jaroslava Karahutu na vydanie zákona, ktorým sa dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 655.)
Pellegrini, Peter, podpredseda NR SR (2020-04-28):
Ďalší v rozprave pán poslanec Ondrej Dostál, nevidím ho v rokovacej sále, preto stráca poradie, ďalší v rozprave by mal pokračovať pán poslanec Nemky, pán poslanec Nemky nie je v rokovacej sále, preto stráca svoje poradie, ďalší, pán poslanec Taraba nie je v rokovacej sále, preto stráca poradie, pán poslanec Kamenický nie je v rokovacej sále, preto stráca poradie, ďalší v rozprave, pán poslanec Baránik Alojz nie je v rokovacej sále, ďalší v rozprave pán poslanec Žiga. Upozorňujem, že o chvíľku sa už vrátim k tým, čo im prepadlo, a ak tu nebudú, tak ho stratia definitívne. Pán poslanec Žiga stráca poradie. Ďalší alebo ďalšia, pani poslankyňa Hajšelová, ktorá je v rokovacej sále, preto jej patrí slovo, nech sa páči.
Danko, Andrej, podpredseda NR SR (2024-01-26):
S reakciou na faktické pán poslanec Hlina. (Reakcia z pléna) Nie? Dobre, tak o slovo požiadal pán minister ako navrhovateľ. Pán minister, nech sa páči.
Počiatek, Ján, poslanec NR SR (2012-04-04):
Sľubujem. (Potlesk.)
Číž, Miroslav, podpredseda NR SR (2015-02-04):
S faktickými poznámkami páni poslanci Viskupič a Přidal. Uzatváram možnosť prihlásiť sa s faktickou poznámkou. Slovo má pán poslanec Viskupič.
Jurinová, Erika, podpredsedníčka NR SR (2015-09-29):
Pani poslankyňa Vášáryová.
Glváč, Martin, podpredseda NR SR (2017-04-06):
Ďakujem. Prerušujem rokovanie o tomto bode programu. Podľa schváleného programu pristúpime k rokovaniu o bodoch 82 až 84 programu, ku ktorým bude zlúčená rozprava . Najskôr pristúpime k správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2016. Správa je uverejnená ako tlač 414. Dávam slovo poverenému členovi tohto výboru poslancovi Petrovi Šucovi a poprosím ho, aby správu uviedol, nech sa páči. (Rokovanie o správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov na rok 2016 , tlač 414.)
Hort, Milan, podpredseda NR SR (2010-10-20):
Pán poslanec Jasaň, nech sa páči.
Paška, Pavol, predseda NR SR (2013-03-19):
Hlasujeme o návrhu zákona ako o celku. Odporúčanie je schváliť. (Hlasovanie.) 138 za, 85 za, 2 proti, 51 sa zdržalo. Schválili sme vládny návrh novely zákona č. 25/2006 Z. z. o verejnom obstarávaní. Pani poslankyňa Kučerová uvedie teraz v prvom čítaní hlasovanie o vládnom návrhu zákona č. 215/2006 Z. z. o odškodňovaní osôb poškodených násilnými trestnými činmi. Je to tlač 393. (Hlasovanie o vládnom návrhu zákona, ktorým sa mení a dopĺňa zákon č. 215/2006 Z. z. o odškodňovaní osôb poškodených násilnými trestnými činmi v znení zákona č. 79/2008 Z. z. a ktorým sa menia a dopĺňajú niektoré zákony , tlač 393.)
Zmajkovičová, Renáta, podpredsedníčka NR SR (2014-10-22):
Pán poslanec Blanár s reakciou.
Laurenčík, Milan, podpredseda NR SR (2021-11-11):
Poslednú faktickú poznámku k príspevku pána poslanca Fica bude mať pán poslanec Ondrej Ďurica. Nech sa páči.
Hrnčiar, Andrej, podpredseda NR SR (2018-05-17):
Ďalšiu otázku dala poslankyňa Kaščáková ministerke kultúry Slovenskej republiky Ľubici Laššákovej: „Aký súbor opatrení na ochranu koprodukčného vkladu RTVS do projektov uzatváraných s externými produkčnými spoločnosťami na základe tzv. zmluvy so štátom, zmluva o obsahoch, cieľoch a zabezpečení služieb verejnosti v oblasti televízneho vysielania, je aktuálne uplatňovaná na strane RTVS, ale najmä na strane ministerstva?“
Hudacký, Ján, poslanec NR SR (2014-11-09):
Ďakujem pekne. Vážený pán premiér, spomínali ste, že sa chystáte na výjazdové zasadnutie vlády do Uble. Povedzte, prosím vás, týmto úbohým ľuďom v tých vyľudnených dedinách, prečo váš pán minister Počiatek zrušil nami zaradenú rýchlostnú cestu R9, ktorá by spájala najzaostalejší región na severovýchode Slovenska a zlepšila podmienky pre rozvoj ekonomiky, a teda zamestnanosti. Prosím vás, povedzte to týmto ľuďom. Zároveň im povedzte, že pán minister Počiatek zaradil namiesto R9 tzv. R8, ktorá bude spájať Nitru s Topoľčanmi. Zrejme vám toto mesto niečo pripomína. Povedzte len, prosím vás, o tom týmto ľuďom v Ubli. Generálny tajomník OECD hovoril okrem iného, lebo ste ho tu spomínali, okrem tých chvál aj o biede na ostatnom území Slovenska, teda okrem Bratislavy a západného Slovenska. Toto by bolo treba hovoriť našim ľuďom, predovšetkým na východe, respektíve na zostatku Slovenska. Takisto ste spomínali, že investičné náklady na výstavbu R1 boli len 850 mil. eur, teda v rámci PPP. Chcem vám pripomenúť, pán premiér, zabudli ste zrejme na to, že poplatky za dostupnosť na rýchlostnú cestu sú 130 mil. eur ročne po dobu tridsiatich rokov. Musím teda opraviť môjho kolegu Matoviča, že nie 2,5 mld. bude stáť táto cesta R1, ale bude to 3,9 mld. Ďakujem pekne.
Mikloško, Jozef, poslanec NR SR (2015-12-01):
Ďakujem pekne. Ja by som dve slová povedal k tomu problému strachu, húkačiek, policajných autiakov a tak ďalej, ktorý tu naozaj vidíme. Ja stále si myslím, že treba policajtov si svojím spôsobom uctiť, oceniť, policajtom pomáhať, aby mohli robiť to, čo majú robiť na autiakoch, pomáhať a chrániť. Ale určite väčšina z nich to robí, ale, samozrejme, nie všetci policajti to robia, ale to teraz nie je témou. Neraz som navštívil ich ústredie, kde som bol milo prekvapený ústretovosťou a profesionalitou tých, ktorých som navštívil. Ale zas je to iná téma. Ja som dlho žil v Taliansku. A tam som mal veľmi dobré skúsenosti s policajtmi a najmä s karabiniermi, ktorí naozaj predstavovali elitné jednotky. A vždy ich často dávam za vzor tým našim. A oni to tiež nemajú ľahké. Tam sa museli vysporiadať s mafiou. A vtedy tam išlo o krk mnohým ľuďom. A pochytali ich a dali ich do basy. Bol som na návšteve tiež v takej base. Aj s teroristami bojovnícka stanica vyletela dávno pred terorizmom do luftu, 70 ľudí bolo mŕtvych a napriek tomu proste si udržali tí policajti určitú rozvážnosť, veľkorysosť a aj určitý humor v mnohých situáciách, ktorý som vždy oceňoval, ktorý našim dávam za vzor. Ale pamätám sa, keď naozaj v určitom ohrození tam naraz päť húkačiek išlo, ktoré zastali na námestí (Všetci pritom mysleli, že idú niekoho naháňať.), všetci z nich povyskakovali, išli do baru a jeden hovoril slová stretto caffé cappuccino, caffé macchiato, caffé lungo a tak ďalej. Tak všetci si oddýchli. Ale chcem upozorniť, že musíme ostať ľuďmi, nimi musia ostať aj naši policajti, a to aj vtedy, keď je takáto situácia. Ďakujem.
Kamenický, Ladislav, minister financií SR (2019-10-15):
Ďakujem. Vážený pán predseda, dámy, páni, predkladám na rokovanie Národnej rady návrh zákona, ktorým sa mení a dopĺňa zákon 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení zákon č. 98/2004 Z. z. o spotrebnej dani z minerálneho oleja v znení neskorších prepisov. Návrh zákona v čl. I reaguje ma požiadavky z aplikačnej praxe týkajúce sa spresnenia a doplnenia základných pojmov, ktoré v súčasnom znení nereflektujú legislatívny vývoj v oblasti energetiky na reálny vývoj podnikania v energetike. Ide napríklad o spresnenia nasledovných pojmov, ako je definícia konečného spotrebiteľa, koncového spotrebiteľa v domácností a elektroenergetického podniku, resp. plynárenského podniku. Vzhľadom na rozširujúcu sa elektromobilitu návrh zákona uvádza do praxe osobitné ustanovenie pre nabíjacie stanice na nabíjanie elektrických vozidiel, nakoľko táto problematika nebola v oblasti daní doposiaľ upravená. Návrh zákona tiež zavádza oslobodenia od spotrebnej dane z uhlia pri technicky odôvodnených stratách. Technicky odôvodnené straty, pri ktorých sa bude uplatňovať oslobodenie od dane, musia byť uznané správcom dane. Jedná sa napríklad o zničenie pri skladovaní, prípadne pri požiare alebo prírodnej katastrofe. V čl. II sa spresňuje predmet dane z minerálneho oleja, upravujú sa podmienky na uplatnenie zníženej sadzby dane na motorový benzín z dôvodu nedostupnosti biopalív druhej generácie. Neprijatím navrhovanej úpravy by nemohla byť uplatnená zvýhodnená sadzba dane na benzín z dôvodu neprimiešania stanoveného objemu biozložky druhej generácie a musela by sa uplatniť základná sadzba dane, čo by znamenalo zvýšenie ceny jedného litra benzínu o 0,033 eura. Návrh zákona tiež umožní užívateľskému podniku zákonným spôsobom zneškodniť znehodnotený daňovo zvýhodnený minerálny olej. Novela zákona vyvolá potrebu úpravy informačných systémov Finančnej správy s výdavkami vo výške 135 000 eur. Dovoľujem si vás týmto požiadať o prerokovanie návrhu zákona. Ďakujem pekne.
Glváč, Martin, podpredseda NR SR (2016-12-01):
Nech sa páči, prihláste sa. Pán poslanec Klus s reakciou.
Simon, Zsolt, poslanec NR SR (2017-04-04):
Ďakujem pekne. Vážený pán predseda Národnej rady, vážený pán minister, kolegyne, kolegovia, pri tomto návrhu sú tam niektoré pragmatické veci, ktoré je treba vyriešiť aj vo vzťahu k Európskej únii. S tým viem súhlasiť. Ale s čím neviem súhlasiť, je, alebo môj žalúdok to nestrávi, aby sme brali kompetencie od prezidenta a dávali na vládu. Nehnevajte sa, celý minulý týždeň, myslím si, že aj zajtrajší deň bude o tom, že budeme riešiť Mečiarove amnestie. Mečiar, keď mal konflikt s Kováčom, s prezidentom vtedy a Kováč nechcel vymenovať Lexu za šéfa SIS, tak Mečiar sa uchýlil k tomu, že zmenil zákon a povedal, že menovať šéfa SIS bude v kompetencii vlády. Prečo? Aby verejnosť ani prezident sa nemohol vyjadrovať k menovaniu a k tej persóne, ktorého navrhuje vláda, lebo vláda si to urobí pod pokličkou a donesie si to z jednej chvíle na druhú do vlády, schváli to a je to urobené. Je to o tej persóne, ktorý má strážiť záujmy občanov tejto krajiny. Kladiem si otázku, kde je problém medzi vládou Roberta Fica, Andreja Danka a Bélu Bugára a prezidenta Kisku? Však ešte žiadny človek nebol pomenovaný, koho by ste tam chceli mať na návrh vlády. A vy už zrovna idete tým, že chcete brať kompetencie od prezidenta a prenášate ju na vládu. Práve preto podávam procedurálny návrh vrátiť tento návrh predkladateľovi na dopracovanie. Exekutíva má alebo nemá, pán kolega Paška hovoril o tom, že má, či nemá možnosť ovplyvniť cenovú reguláciu? Ja si myslím, že aj dnes má. Vláda má možnosť podložiť, dať návrh na vymenovanie, teda a odvolanie šéfa ÚRSO. Nech to odôvodní u prezidenta, ako tá právomoc aj tam dnes existuje. Nemusíme zasahovať do tejto kompetencie. Na druhej strane, musím povedať, že vláda má svojich nominantov v tých úradoch. Posilnite ich kompetencie, tak ako pán minister hovoril, že treba posilniť, aby nominanti za štát mohli sa dostať k tým niektorým informáciám. S tým v plnej miere súhlasím. Aby sa dostali k tomu, ako ide daný podnik žiadať o schválenie cien, ktoré má schvaľovať ÚRSO. To znamená, že vy môžete ovplyvniť aj do strany ÚRSO a viete ovplyvniť aj zo strany vašich nominantov, lebo v tých firmách všade sú vaši nominanti a hlasujú za tie návrhy, ktoré tam idú, resp. môžte si zmeniť a pritom sa nemusíte dotýkať transparentnosti regulátora ako takého. Ale to, čo nechápem, je, aký pohnútok zo strany vlády, hneď, ešte predtým, aby pán prezident nepovedal, že váš návrhy vlády neakceptuje, nevymenuje, vy utekáte dopredu a hovoríte: berme kompetenciu! Ja chápem, že je to ťažké. Robert Fico, keď sedel v týchto laviciach, prezidentom bol Gašparovič, tak urobil všetko pre to, aby posilňoval túto pozíciu. Keď tam neni Gašparovič, ale je tam iný prezident, tak urobíme všetko pre to, aby sme tie kompetencie zobrali. Nehnevajte sa, s tým sa vnútorne neviem stotožniť, a preto dávam tento procedurálny návrh, resp. apelujem na vás, aby ste v ďalšom čítaní minimálne toto ustanovenie vypustili. Ďakujem pekne.
Pellegrini, Peter, predseda NR SR (2015-11-20):
Poprosím vás, kolegovia, naozaj, vypočujme si ešte vystúpenie pána poslanca, ktorý chce hovoriť k prokuratúre, nech sa môže naozaj venovať zákonu, ktorý prerokovávame.
Zmajkovičová, Renáta, podpredsedníčka NR SR (2012-05-03):
S ďalšou faktickou poznámkou pán poslanec Osuský.
Zmajkovičová, Renáta, podpredsedníčka NR SR (2014-09-23):
Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov . Návrh zákona má parlamentnú tlač 1161, návrh na jeho pridelenie na prerokovanie výborom je v rozhodnutí č. 1180. Dávam slovo poslancovi Alojzovi Hlinovi, aby návrh zákona uviedol. Nech sa páči.
Bugár, Béla, podpredseda NR SR (2010-10-13):
Pán poslanec Osuský.
V. Veteška, podpredseda NR SR: (2003-12-03):
vládnom návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač č. 390, spoločnú správu výborov máte ako tlač č. 390a. Prosím ministra životného prostredia Slovenskej republiky pána Lászlóa Miklósa, aby návrh zákona odôvodnil. Pán minister, prosím.
Bernaťák, Tibor, poslanec NR SR (2018-05-23):
Ďakujem, ja to tiež nechcem pokaziť na záver, takže chcem naozaj všetkým poďakovať bez ohľadu na politické tričká, že síce viedla sa tu miestami trošku iskrivá diskusia, ale myslím si, že veci, ktoré boli aj otvorené, sme si odkonzultovali, prípadne upravili tak, aby naozaj tento zákon bol schválený naprieč širokým politickým spektrom. Ja teda chcem aj poďakovať pani ministerke hlavne a ministerstvu pôdohospodárstva, pretože naozaj tento zákon rieši veci, ktoré sa tu dlhodobo na Slovensku neriešili. Pani ministerka našla tú odvahu a tú guráž túto problematiku otvoriť a vyriešiť a ja len na záver dodám, že som stopercentne presvedčený, že pani ministerka v piatok o 11.00 hod. na hlasovaní tu bude a že tento zákon prejde. Ďakujem veľmi pekne.
Pamula, Peter, poslanec NR SR (2018-02-09):
Ďakujem za slovo. Pán minister, ja to začnem trošku z inej strany. Ja to osobne poviem, že ja som hrdý na to, že som Slovák. Som hrdý na to, že som členom Slovenskej národnej strany a znovu som hrdý na to, že Slovenská republika má takého ministra obrany, ako ste vy. Ja si myslím, že v tom svojom príhovore ste jasne pomenovali všetky, všetky veci, ktoré opozícia tu vytýka. Jasne ste pomenovali veci, ktoré sú absolútne, absolútne nespochybniteľné. Na môj vkus to bolo trošku dlhé, pretože ja nie som odborník v oblasti obrany. Takisto sa nerozumiem do tých zbraňových systémov. A práve preto ja si netrúfam ani, ani nejako hodnotiť, či nejaké bojové vozidlo také alebo také je lepšie alebo horšie. Môžeme sa baviť tu v tejto Národnej rade o politických veciach, môžeme sa baviť o tom, že či naozaj dáme prácu Slovákom alebo dáme prácu Nemcom, alebo dáme prácu niekomu inému. Ale ja si myslím, že keď lekár operuje, tak nemôže sa mu každý do toho starať, že ako operuje. A už vôbec nie laici. A my všetci tu, ja si dovolím povedať, že 99 % v tejto Národnej rade sme laici, čo sa týka obrany alebo bojovej techniky. A takisto my by sme sa nemali starať do toho, že ako ministerstvo obrany rieši situáciu ohľadne našej obrany. Musíme im dôverovať. Ľudia si zvolili vládu Slovenskej republiky, ktorá má mandát na štyri roky, aby tieto problémy riešila. A tento mandát využívate, ja si myslím, že veľmi dobre. A som naozaj hrdý na to, že ste ministrom slovenskej vlády. Ďakujem pekne.
Galko, Ľubomír, poslanec NR SR (2015-10-21):
Už ani ten mikrofón vám nefunguje, keď blbosti chcete rozprávať. (Smiech v sále.) Lucia, ďakujem pekne za objasnenie celého problému, ja som teda mierne prekvapený, že sa čuduješ tomu, že tri roky sa tu falšujú nejaké listy na ministerstvách, no nech by robili len toto smeráci. Tri roky sa tu nehorázne kradne, a to, že tri roky falšujú nejaké listy a nejaké dátumy, to by nás asi nemalo prekvapovať. Ja sa budem venovať len jednej veci z tých dôvodov, a to je, nie teda ani IUVENTE, ani personálnej politike, a to je práve prepustenie toho pána Kováča. Ministra Draxlera som zaregistroval ešte pred tým, ako vstúpil do politiky. Ja som čítal niekoľko jeho článkov, zdali sa mi uletené jeho názory, ale mal som taký pocit proste, že to je slušný človek, že to je človek, s ktorým sa vôbec nezhodujem v ideológii, ale je to slušný človek a toto som si myslel, aj keď nastupoval na ministerstvo. A ja som dnes strašne sklamaný. Som sklamaný a znechutený. Som napríklad veľmi znechutený a sklamaný aj z toho, ako sa tam usmieva ako pripečený a baví sa tam s kolegami poslancami tak, že ho musí predseda Národnej rady zahriakovať, keď vystupujú jednotliví poslanci. To je niečo pre mňa tak trpké, také trpké poznanie, že keď si ho predstavím ako toho ľavicového intelektuála, za ktorého som ja pokladal pred, ja neviem, dvomi-tromi a neviem koľkými rokmi, keď som čítal jeho články. Haló (rečník zvýšil hlas), pán minister, pošliapali ste česť 55-ročného chlapa, ešte vám to nedochádza?! To nemáte kožu na ksichte?! Že vás hanba nefackuje! Aj vy pôjdete medzi tých bežných ľudí na tie mítingy? Aj vy pôjdete na tie mítingy? No ja sa veľmi rád na to pozriem. Lebo aj tam sú 55-roční nezamestnaní, ktorí boli takto špinavo vykopnutí zo zamestnania. Že vás hanba nefackuje, pán minister!
Blanár, Juraj, podpredseda NR SR (2023-03-22):
Pani poslankyňa Pleštinská s faktickou.
Bugár, Béla, doterajší podpredseda NR SR (2012-04-04):
Bibiána Obrimčáková.
D. Galis, poslanec: (2008-09-10):
Návrh zákona bol doručený poslancom ako parlamentná tlač s číslom 679. Predseda Národnej rady Slovenskej republiky zaradil vládny návrh zákona na program tejto schôdze v lehote určenej rokovacím poriadkom Národnej rady Slovenskej republiky. Súčasne predseda Národnej rady Slovenskej republiky rozhodnutím č. 694 z 24. júna 2008 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade, ak Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky, odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre vzdelanie, mládež, vedu a šport. Za gestorský výbor navrhujem Výbor Národnej rady Slovenskej republiky pre vzdelanie, mládež, vedu a šport, pričom odporúčam, aby výbory, ktorým bol návrh zákona pridelený, ho prerokovali v lehote do 20. októbra 2008 a gestorský výbor do 21. októbra 2008. Pán predseda, ďakujem, skončil som svoju spravodajskú informáciu a odporúčam otvoriť rozpravu k návrhu zákona.
Drobný, Stanislav, poslanec NR SR (2016-09-22):
Ďakujem, pán predsedajúci. Vážení členovia vlády, vážené kolegyne, vážení kolegovia, interpelujem pána ministra vnútra Slovenskej republiky Roberta Kaliňáka. Vážený pán minister, v súlade s čl. 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu. Dňa 29. 8. 2016 internetový portál www.noviny.sk zverejnil článok týkajúci sa bitky v obci Radvaň nad Laborcom, kde skupina Cigánov z Medzilaboriec fyzicky napadla miestnych obyvateľov, pričom bolo zranených desať občanov z obce Radvaň nad Laborcom, ktorí museli následne absolvovať lekárske ošetrenie na chirurgii. Po hromadnej bitke starosta obce Radvaň nad Laborcom poukázal na problémy s nedostatkom policajtov na Obvodnom oddelení Policajného zboru v Medzilaborciach, podľa jeho vyjadrenia osobne ponúkol obecné priestory vedeniu Policajného zboru Slovenskej republiky na zriadenie Obvodného oddelenia Policajného zboru, ktoré bolo v minulosti zrušené. Na túto ponuku nikto z kompetentných osôb nereagoval. Starosta obce Michal Svičin ďalej uviedol, citujem: „Sú tu podstavy, vrabce o tom čvirikajú, že tu policajti nechcú ísť slúžiť, lebo sa boja práve Rómov, nikto to nerieši, pokiaľ sa naozaj nestane veľké nešťastie.“ Koniec citátu. Hovorkyňa Krajského riaditeľstva Policajného zboru v Prešove priznala, že na obvodnom oddelení v Medzilaborciach je šesť voľných pracovných miest, ale ďalej uviedla, že štandardný výkon služby je plnohodnotne zabezpečený. Vzhľadom na bezpečnostnú situáciu v tomto okrese a na neobsadené tabuľkové miesto na Obvodnom oddelení Policajného zboru v Medzilaborciach je vyhlásenie hovorkyne v protiklade s realitou. Preto dávam tri otázky. Prvá: Aké opatrenia po tejto udalosti vykonalo vedenie Krajského riaditeľstva Policajného zboru v Prešove, aby zabezpečilo štandardný a plnohodnotný výkon hliadkovej služby v uvedenej obci? Druhá otázka: Plánuje prezident Policajného zboru Slovenskej republiky v danej obci znovuobnovenie zrušeného Obvodného oddelenia Policajného zboru? Tretia otázka: V akom časovom horizonte plánuje Krajské riaditeľstvo Policajného zboru v Prešove doplniť voľné tabuľkové miesta na Obvodnom oddelení Policajného zboru v Medzilaborciach? Ďakujem za pozornosť.
F. Tóth, minister kultúry SR: (2005-09-22):
Vážený pán predseda, odpovedám na otázku pána poslanca Čaploviča. V priestoroch účelového zariadenia realizujeme pracovné rokovania, porady, semináre, zasadnutia Kolégia ministra kultúry a iných poradných orgánov ministra, tlačové besedy a iné spoločenské podujatia spojené aj s prijatím domácich a zahraničných hostí. V objekte sa nachádzajú aj ubytovacie priestory, 2 apartmány s 2 lôžkami, ktoré využívame na krátkodobé a dočasné ubytovanie. Z dôvodu trvania uplatneného reštitučného nároku je využitie tohto zariadenia obmedzené. Objekt je síce udržiavaný v prevádzkyschopnom stave, ale len v rámci bežnej údržby a odstraňovania havarijných stavov. Vzhľadom na spomínanú reštitúciu sa v objekte nevykonávajú rekonštrukčné práce väčšieho rozsahu, ktoré si objekt vyžaduje, aby skutočne spĺňal parametre reprezentatívneho zariadenia.
Mihál, Jozef, poslanec NR SR (2017-04-07):
Ja nemám slov. Toto vystúpenie bolo pre mňa jedno z najsilnejších, aké tu dnes v noci zaznelo a bolo plné faktov. A zase opakujem, ak niekto dával pozor, tak musel zaznamenať to, že zariadenie Čistý deň požíva zvláštnu ochranu zo strany najvyšších úradníkov a samotného ministra práce a sociálnych vecí. Pri porovnaní s tým, ako sa zaobchádza s inými zariadeniami, pokiaľ ide napríklad o tú kontrolnú činnosť, tak Čistý deň na to, aby tam za 5 rokov bolo jeden a pol kontroly, aj to zrejme nedôslednej, z toho, čo sme počuli, tak to je veľmi zvláštna situácia. Treba si napríklad uvedomiť, že na jedno dieťa ide, pokiaľ viem, 1 200 eur mesačne, takže ak je tam 44 detí ako v Čistom dni, tak to je suma okolo 50-tisíc eur mesačne a tam by si už štát mal dávať pozor na to, čo sa tam deje. K tým odborníkom, ktorí odstúpili na protest voči rozhodnutiu ministra, ja tých ľudí poznám, veď som tiež istých pár mesiacov tam sedel a to sú rešpektovaní ľudia, prepánajána! Vy tu chcete spochybňovať týchto ľudí? Chcete spochybňovať komoru sociálnych pracovníkov? Inštitúciu, ktorú si založili sociálni pracovníci, ktorí sa postavili takisto proti ministrovi? Čo sa tam vlastne deje? To sú určite z týchto indícií veľmi silné veci. A opakujem znova, už asi tretíkrát, nemyslite si, že tu budete vládnuť donekonečna! Nemyslite si to! (Prerušenie vystúpenia predsedajúcim.)
Sulík, Richard, predseda NR SR (2011-02-11):
Poprosím pána poslanca Vážneho, keby mohol telefonovať mimo miestnosti. Ďakujem pekne.
Hort, Milan, podpredseda NR SR (2011-03-24):
Pán poslanec Vážny bol prihlásený do rozpravy písomne. Teraz otváram možnosť prihlásiť sa do rozpravy ústnou formou. Pani poslankyňa Anna Vitteková ako jediná sa hlási. Uzatváram možnosť prihlásiť sa do rozpravy. A slovo má pani poslankyňa Vitteková. Nech sa páči, pani poslankyňa.
Smolíková, Eva, poslankyňa NR SR (2017-11-30):
Ďakujem pekne za slovo, pán predsedajúci. V rozprave vystúpili dvaja poslanci a podali pozmeňujúce a doplňujúce návrhy k návrhu zákona. Prosím, pán predsedajúci, dajte hlasovať o skrátení lehoty na hlasovanie o podaných návrhoch v rozprave, § 83 ods. 4 rokovacieho poriadku.
Jurinová, Erika, podpredsedníčka NR SR (2013-06-20):
Ďakujem pekne. Dobre, nebude reagovať pán poslanec. Vyhlasujem rozpravu za skončenú. Chce k rozprave zaujať stanovisko pán navrhovateľ? Nie. Ani pani spravodajkyňa. Prerušujem rokovanie o tomto bode programu. A pristúpime k druhému čítaniu o vládnom návrhu zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení zákona č. 287/2012 Z. z . Tento návrh má, má tlač 482. Spoločná správa výborov má tlač 482a. Nech sa páči, prosím pána ministra školstva, vedy, výskumu a športu Dušana Čaploviča, aby vládny návrh zdôvodnil.
Čepček, Martin, poslanec NR SR (2022-05-19):
Áno. Ale momentálne... (Povedané súbežne s predsedom vlády.)
B. Bugár, podpredseda NR SR: (2003-02-27):
(Hlasovanie.) Prítomných je 116 poslancov, za 102, proti 11, zdržali sa 2, nehlasoval 1. (Potlesk.) Konštatujem, že návrh pani podpredsedníčky Martinákovej Národná rada schválila.
Laššáková, Jana, podpredsedníčka NR SR (2014-09-24):
Pán poslanec Krajcer.
Kotleba, Marian, poslanec NR SR (2018-05-29):
Pani kolegyňka Antošová z SNS, vy ste ma asi nie celkom dobre buď počúvali, alebo pochopili. Ja som hlavne v tom mojom vystúpení, ktoré skutočne bolo motivované tým, že som bol rozčarovaný z toho procedurálneho návrhu , hovoril o tom, že je to absolútne neštandardný postup a že sme tu mali mnohé príklady, keď sa rokovalo aj cez noc, aby sa následne mohlo hlasovať. Ale keď ide o hlasovanie o sprísnení potratovej legislatívy, o tom, že by sme mohli aspoň časť tých detí, ktoré sú dnes svojvoľne len tak proste obetované, zachrániť, tak zrazu je potrebné to hlasovanie odložiť na ďalšiu schôdzu, čo je asi o dva alebo o tri týždne. Toto bolo motto tohto môjho vystúpenia. To, čo ste vy povedali, to boli len tie veci k tomu nabalené ako nejaká nadstavba, ale znova poviem a musím tým na vás reagovať, že keby nebolo tohto úplne zbytočného návrhu, tak si to môžme ušetriť aj ja, aj vy, všetci jednoducho zbytočne úplne. A, kolegovia, áno, jasné, že týmito obštrukciami, napríklad to, že už druhý deň rokujeme bez prestávky, bez prestávky, alebo to, že sa odsunulo hlasovanie o, na ďalšiu schôdzu, čo je 2 alebo 3 týždne, neviem presne ten dátum, to nás má iba znechutiť. To nás má iba znechutiť, aby sme poľavili v tej našej iniciatíve, v tom našom zápale, ale ja to pripomeniem aj pre poslancov SNS hlavne, Andrej Hlinka bol v maďarskom väzení sedem rokov a po siedmich rokoch, keď ho pustili, tak zasa len pokračoval tam, kde prestal, a nenechal sa znechutiť, odvrátiť, zastrašiť, jednoducho ho nezlomili a aj preto má oprávnene titul otec národa. A ak my ho máme ako vzor, musíme byť takí istí. Ďakujem.
Sólymos, László, podpredseda vlády a minister životného prostredia SR (2018-06-12):
Ďakujem pekne, vážený pán predsedajúci. Vážené pani poslankyne, páni poslanci, cieľom návrhu zákona je zapracovanie zmien, ktoré vyplynuli z požiadaviek Európskej komisie na doplnenie a spresnenie transpozície smernice Európskeho parlamentu a Rady o priemyselných emisiách v platnom znení. Návrh zákona ďalej obsahuje prípravy, ktorými sa rieši požiadavka na uzavretie skládok odpadov vyplývajúca z prehraného súdneho sporu pred Súdnym dvorom Európskej únie a z konania o porušení povinností o fungovaní Európskej únie. Navrhovanými úpravami sa rieši možnosť uzavretia skládky odpadu alebo časti v tých prípadoch, keď neusporiadané vzťahy k pozemkom pod skládkou neumožňovali skončiť konanie o zmene integrovaného povolenia, ktorého súčasťou je aj stavebné konanie, vydaním rozhodnutia na uskutočnenie stavby, uzavretie skládky alebo jej časti, alebo na vykonanie jej rekultivácie. V zmysle navrhovaných úprav inšpekcie rozhodnutí upustí od predkladania dokladov preukazujúcich vzťah k pozemkom pod telesom skládky odpadu v prípade, ak prevádzkovateľ skládky odpadu alebo stavebník zodpovedný za stavebnú činnosť nevie tento vzťah preukázať ani na základe výzvy inšpekcie, ďalej v prípade, ak neuzavretím skládky alebo jej časti hrozí závažné poškodenie zdravia ľudí alebo životného prostredia, alebo vznik značnej materiálnej škody, alebo ak skládka ako celok nespĺňa stavebno-technické požiadavky. Navrhovanými úpravami sa vlastníkovi pozemku dotknutého takýmto rozhodnutím poskytuje možnosť získania jednorazovej náhrady od prevádzkovateľa skládky odpadu. Uplatnenie tejto náhrady je založené na princípe, že ak sa vlastník s prevádzkovateľom nedohodnú o výške náhrady alebo inom spôsobe náhrady, rozhodne o jej výške súd. Podanie návrhu na súd je limitované lehotou jeden rok odo dňa uplatnenia práva na túto náhradu u prevádzkovateľa. Návrh zákona obsahuje aj úpravy, ktoré vyplynuli z poznatkov z aplikačnej praxe. Ide najmä o jednoznačné vymedzenie zverejňovanie obsahu informačného systému, presunutie sankcie za správny delikt, ktorého skutkovou podstatou je nepodanie žiadosti o vydanie alebo zmenu integrovaného povolenia na výzvu inšpekcie do vyššej sadzby pokút. Ďakujem pekne.
Osuský, Peter, poslanec NR SR (2018-03-13):
Vážený pán predsedajúci, vzhľadom na to, že vládnuca koalícia stratila dôveru občanov, vám oznamujem, že v súlade s § 95 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov za skupinu poslancov a so súhlasom všetkých spolupredkladateľov beriem späť návrh zákona, ktorým sa dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a o doplnení niektorých zákonov (tlač 896).
Ňarjaš, Erik, poslanec NR SR (2021-10-05):
Ďakujem. Pán kolega Čepček, ja si myslím, že naozaj už prestaňme ľudí, ľudí strašiť, že budeme čokoľvek zatvárať a zatvárať obchody. Ja si myslím, že zatvorené nedele nemajú nič spoločné ani s kresťanstvom, kto chce proste svätiť, môže svätiť kľudne aj v sobotu, či iný deň, na modlitbu si vedia nájsť čas kresťania každý deň. Ja som si tiež robil taký prieskum nemenovanej jednej siete a naozaj si myslím, že obmedzenia týchto otvorených prevádzok nechcú ani manažéri týchto sietí to, samozrejme, ale nechcú ani zamestnanci a nemyslím si, že to chcú aj občania. Zamestnanci, keď som sa pýtal zamestnancov potravín, tak mi povedali, že naozaj jednak z hľadiska príplatkov, jednak z hľadiska toho, že si môžu napríklad niektoré veci vybaviť cez týždeň. A čo sa týka bežných občanov, musíme aj na nich pozerať, napríklad sú to zdravotníci alebo iné profesie, ktoré naozaj majú možnosť iba cez ten jeden deň alebo dva dni v týždni niekedy – teda častokrát aj v nedeľu – si nakúpiť a na nich treba tiež akože dbať. Takže ja si myslím, že naozaj nie je to ani ekonomické, ani sociálne, takže za mňa takto.
Hrušovský, Pavol, podpredseda NR SR (2010-12-16):
Posledný rečník ústne prihlásený do rozpravy je pán poslanec Kaliňák.
Číž, Miroslav, podpredseda NR SR (2015-12-11):
Prosím dve minúty, pokiaľ by iba toto bola, tak, tak je to samo znesiteľné.
Frešo, Pavol, poslanec NR SR (2015-01-27):
Ďakujem veľmi pekne, pán predseda. Samozrejme, ďakujem za to blahoželanie v mene všetkých poslankýň, poslancov a, samozrejme, nápodobne aj vám osobne. A teraz k tomu samotnému doplneniu bodu programu. Chcel by som dať návrh, aby sme doplnili bod programu o správu vlády, ktorú by doručila do pätnástich dní, o spôsobe výstavby diaľnice D4 a rýchlostnej cesty R7. Odôvodnenie je, že vzbudilo to rôzne emócie. Sú pochybnosti o cene a takto zásadný projekt, pokiaľ chceme, aby sa realizoval, aj skúsenosti hovoria, tak by mala byť k nemu verejná debata. Robí sa to bežne v Nemecku, robí sa to bežne v Rakúsku, dokonca v Nemecku schvaľujú tieto zámery v parlamente, tak by bolo možné to ešte na tejto schôdzi predebatovať, tak aby sme si boli istí, že to nestaviame drahšie ako Rakúšania alebo Nemci. Ďakujem veľmi pekne.
Blanár, Juraj, podpredseda NR SR (2023-05-18):
Ďakujem, hlasovať o tomto bode programu budeme dnes o 17.00 hod. Ďakujem pani navrhovateľke aj pánovi spravodajcovi. Prerušujem rokovanie o tomto bode programu. A pristúpime k prerušenej rozprave v druhom čítaní o návrh skupiny poslancov na vydanie zákona o turistických trasách. Je to tlač 1391. Poprosím pani navrhovateľku, aby zaujala svoje miesto, je to pani poslankyňa Anna Zemanová a rovnako aj pán spravodajca Karola Galeka, aby zaujal svoje miesto. Ďalším v poradí z ústne prihlásených rečníkov do rozpravy je pán poslanec Milan Vetrák, ktorému udeľujem slovo, po ňom sa pripraví pán poslanec Jaromír Šíbl. Nech sa páči, pán poslanec Vetrák, máte slovo v rozprave. (Rokovanie o návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov , tlač 1391.)
Horváthová, Eva, poslankyňa NR SR (2021-12-09):
Prosím ešte o komentár. Ja som povedala na začiatku, vy ste ma nepočúvali, že budem čítať vedome tie odôvodnenia, pretože boli... (Prerušenie vystúpenia predsedajúcim.)
Szabóová, Andrea, poslankyňa NR SR (2024-05-14):
Pán predsedajúci, dajte, prosím, hlasovať o tom, že Národná rada Slovenskej republiky prerokuje vládny návrh zákona v skrátenom legislatívnom konaní.
Sulík, Richard, predseda NR SR (2011-05-19):
Ďakujem. S faktickými poznámkami sa prihlásili traja poslanci. Uzatváram možnosť. Pani poslankyňa Tkáčová.
Remišová, Veronika, poslankyňa NR SR (2018-10-24):
Na poslednú chvíľu (reakcia z pléna) sem dáte návrh zákona, ktorý absolútne (ruch v sále) nesúvisí s vládnym návrhom. (Prerušenie vystúpenia predsedajúcou.)
Saloň, Marián, poslanec NR SR (2011-06-30):
Ďakujem veľmi pekne. Ja som pôvodne nemal úmysel vystúpiť v rozprave k tomuto bodu, ale viedol ma k tomu trošku pán minister vzhľadom na to, že sa snažil vysvetliť alebo, ja neviem, hovoriť o dôvodoch, že prečo sme stiahli náš pozmeňovák, čo sa týka majákov ústavných činiteľov. Ja si myslím, že na výbore bola k tomu debata a môžem povedať, že chlapsky a slušne sme povedali, že prečo sťahujeme tento pozmeňovák zo zákona o cestnej premávke, hoci mal by byť súčasťou zákona o cestnej premávke a otvoríme ten istý zákon o cestnej premávke v súvislosti so zrušením priestupkovej imunity. Ale ak si dobre všetci pamätáte, tak tieto majáky vždy boli spomínané v súvislosti s priestupkovou imunitou vzhľadom na to, že riešila, tá priestupková imunita rieši len poslancov. A jeden z našich argumentov, prečo nesúhlasíme s touto, so zrušením priestupkovej imunity, boli aj majáky. Čiže nebol to jediný dôvod, keď prejdú majáky, že podporíme priestupkovú imunitu, ale bol to jeden z dôvodov. Lebo ďalší bol dôvod, že jednoducho priestupková imunita poslancov by sa mala rušiť ústavným zákonom, nie obyčajným zákonom. A ten tretí dôvod bol jednoducho, že to bude iba obyčajný nástroj na šikanovanie opozície. Takže asi len toľko by som chcel vysvetliť k tomuto, čo pán minister povedal. Ja si myslím, že to bola korektná debata na výbore, že prečo sme to stiahli. Neviem, prečo to bolo takto otvorené. Takže ďakujem pekne.
Figeľ, Ján, podpredseda NR SR (2013-09-06):
Na vystúpenie pána poslanca Hraška sú tri faktické poznámky. Nech sa páči, Anton Martvoň.
Martvoň, Anton, poslanec NR SR (2012-09-25):
Ďakujem pekne za slovo. Ja by som stále chcel a nedá mi to nepoukázať na to, že podľa mňa došlo k chybe v procedúre, nakoľko pani poslankyňa Nicholsonová sa ústne neprihlásila do rozpravy, alebo sa teda neprihlásila už v rámci ústneho, lebo by tam svietila. Podľa môjho názoru pani poslankyňa išla s faktickou a potom vystúpila ako záverečné slovo, ale je to môj názor, nechám na pani predsedajúcu, aby posúdila. Ale kebyže je pani poslankyňa prihlásená do rozpravy, tak by tam bola podľa mňa uvedená. Čo chcem ale povedať teda k tomu, keď sa už diskutuje, ja si nemyslím, že to, že Obyčajní ľudia sa snažia v Slovenskej republike pozitívne riešiť problémy občanov, že je to na chybu, keď v týchto veciach komunikujú aj s inými stranami, a teda aj s koaličnými. Ja si myslím, že pokiaľ niekto chce riešiť v Slovenskej republike problémy občanov, tak má právo komunikovať aj s inými stranami. No ale ja to tu vidím asi problém v tom, že strana SMER asi berie za lepšie návrhy poslancov Obyčajných ľudí ako poslancov SaS a poslancom SaS sa asi to veľmi nepáči. No ale tak sa nečudujte, keď nás nazývate SZM-ákmi a kadečím, že potom s vami nespolupracujeme. Toľko z mojej strany.
Kollár, Boris, predseda NR SR (2021-06-24):
Ďalšou, teda reagovať na faktické poznámky bude pani poslankyňa Bittó Cigániková. Nech sa páči, máte, pani poslankyňa, slovo.
Figeľ, Ján, podpredseda NR SR (2012-09-13):
S ďalšou faktickou poznámkou pán kolega Zajac.
Danko, Andrej, podpredseda NR SR (2024-01-09):
Veci medzi nebom a zemou. (Smiech v pléne.) Bill Gates jedine. Neviem. Pán poslanec Vašečka.
Šuca, Peter, poslanec NR SR (2017-12-06):
Ďakujem pekne za slovo. Pán poslanec Matovič, veľmi pekne vám ďakujem, že ste ma spomenuli vo vašom diskusnom príspevku, na vás som pôvodne reagovať nechcel. Vy si nezaslúžite reakciu žiadneho normálneho, slušného človeka, vy si, skrátka, zaslúžite iba odborné vyšetrenie a to nepatrí do Národnej rady, ale niekde inde. Pán kolega Matovič, kam viac dokážete prepadnúť? Ste už v úplnom politickom dne, ste v úplnom politickom suteréne, čo tu vystrájate, čo tu predvádzate. Vy rozprávate o charaktere?! Vy rozprávate o charaktere? Prachsprosto, populisticky, demagogicky a vulgárne zneužívate najväčšiu tragickú udalosť, ktorá sa stala siedmim ženám, ktoré sa vracali z práce. Zneužívate to pre svoj politický marketing. Vy rozprávate o charaktere, pán poslanec Matovič?! Vy rozprávate o zlodejinách? Vy rozprávate o podvodníkoch? Usvedčený daňový podvodník, pán poslanec Matovič. Čo to ste povedali? Že niekto s niekým začne kradnúť toť so Šucom?! Pán poslanec Matovič, keď začnem kradnúť, z Národnej rady mám svoj poslanecký plat, keď začnem kradnúť, mal by som začať kradnúť teraz, aj tak nebudem mať ten majetok, čo máte vy. Možno keby som kradol s vami alebo možno keby som robil biznis a kupoval vašu firmu, tak ako pán Vandrák, ktorému ste dali 120 mil. dva dni pred daňovou kontrolou a potom ste spätne od neho firmu kúpili. Pán Matovič, toľko peňazí nebudem mať nikdy, aby som si kúpil zmenku v J&T PrivatBank. Nebudem mať nikdy, ako máte vy, pán Matovič, na to, aby som kúpil 12-poschodovú bytovku v Trnave, tiež nebudem mať, aby som nespravil internát, to musím kradnúť s vami a musím začať už teraz, pán poslanec Matovič. Takže musím kradnúť veľa a musím kradnúť s vami. To luxusné BMW, pán poslanec Matovič, to luxusné BMW, ktoré máte, ktoré ste kúpili za veľmi dobrú cenu, ročné BMW, kúpili ste ho z bazáru za pár korún, to bolo čo? Nejaké finančné plnenie, čo to bolo? Pán obyčajný človek Matovič, dajte zo seba dole, dajte dole z tváre tú farizejskú masku obyčajnosti. Vy nie ste obyčajný človek. Vy ste neobyčajný daňový podvodník, vagabund a nepatríte do parlamentu. (Potlesk.)
Sulík, Richard, poslanec NR SR (2012-05-16):
Pán Hlina, niektoré veci je lepšie urobiť skôr ako neskôr. No, ja by som chcel reagovať na pána Šebeja. Po prvé, Fero, a hovorím to úplne úprimne, oceňujem, ako si stojíš a obhajuješ tvoj názor. Možno, teda čo sa týka referenda, aj minoritný a dve veci by som ešte chcel povedať. Po prvé ja nespochybňujem, že už niekto pred nami sa snažil znížiť, sa snažil zrušiť priestupkovú imunitu, ale som na 100 % presvedčený, že keby my nedôjdeme s referendom a s jedným miliónom ľudí za nami, tak by tá priestupková imunita napriek tvoje skoršej aktivite nebola zrušená dodnes. Posledná poznámka v tomu referendu, tak teraz vlastne chápem to tak, že pri niektorých veciach si myslíš, že teda ľudia sú moc hlúpi na to, aby rozhodli, a o iných veciach si myslíš, že sú to moc veľké prkotiny, aby o nich rozhodovali. Ale ja ti garantujem, čo sa týka trvalého eurovalu, tak ľudia by zaručene rozhodli lepšie, ako rozhodne tento parlament. Ďakujem.
Ľ. Vážny, poslanec: (2004-09-09):
Výbor Národnej rady Slovenskej republiky pre hospodárstvo, privatizáciu a podnikanie ako gestorský výbor k návrhu na vyslovenie súhlasu Národnej rady s Dohodou medzi vládou Slovenskej republiky a vládou Švédskeho kráľovstva o medzinárodnej cestnej osobnej a nákladnej doprave podáva Národnej rade Slovenskej republiky v súlade s § 88 zákona Národnej rady o rokovacom poriadku spoločnú správu výborov Národnej rady Slovenskej republiky. I. Predseda Národnej rady Slovenskej republiky rozhodnutím č. 820 zo 16. augusta 2004 pridelil návrh na prerokovanie Ústavnoprávnemu výboru Národnej rady, Výboru Národnej rady pre hospodárstvo, privatizáciu a podnikanie. Ako gestorský výbor určil Výbor Národnej rady pre hospodárstvo, privatizáciu a podnikanie s tým, že Národnej rade podá správu o výsledku prerokovania uvedeného materiálu vo výboroch spolu s návrhom na uznesenie Národnej rady Slovenskej republiky. Lehotu na prerokovanie vo výbore vrátane v gestorskom výbore určil do 7. septembra 2004. II. Výbory prerokovali pridelenú parlamentnú tlač a zaujali k nej tieto stanoviská: Ústavnoprávny výbor Národnej rady prerokoval návrh 31. augusta 2004 a uznesením č. 614 odporučil Národnej rade podľa čl. 86 písm. d) Ústavy Slovenskej republiky vysloviť súhlas s Dohodou medzi vládou Slovenskej republiky a vládou Švédskeho kráľovstva o medzinárodnej cestnej osobnej a nákladnej doprave a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky a táto zmluva má prednosť pred zákonmi. Výbor Národnej rady Slovenskej republiky pre hospodárstvo, privatizáciu a podnikanie prerokoval návrh 25. augusta 2004 a uznesením č. 405 odporučil Národnej rade podľa čl. 86 písm. d) Ústavy Slovenskej republiky vysloviť súhlas s Dohodou medzi vládou Slovenskej republiky a vládou Švédskeho kráľovstva o medzinárodnej cestnej osobnej a nákladnej doprave a rozhodnúť, že dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi. III. Gestorský výbor prerokoval a schválil spoločnú správu výborov dňa 9. septembra 2004 uznesením č. 419. Súčasne poveril spoločného spravodajcu predložiť Národnej rade Slovenskej republiky spoločnú správu výborov a návrh na uznesenie Národnej rady Slovenskej republiky. Gestorský výbor na základe rokovaní výborov Národnej rady v súlade s § 88 ods. 3 zákona o rokovacom poriadku odporúča Národnej rade podľa čl. 86 písm. d) Ústavy Slovenskej republiky vysloviť súhlas s Dohodou medzi vládou Slovenskej republiky a vládou Švédskeho kráľovstva o medzinárodnej cestnej osobnej a nákladnej doprave a rozhodnúť, že dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi. Pán predsedajúci, otvorte, prosím, rozpravu.
P. Frešo, poslanec: (2008-06-25):
To, čomu sa vyhol, je úplne jednoduchá otázka naňho ako na premiéra, v ktorý deň a v ktorú hodinu sa dozvedel konečný kurz, na ktorý bude nová centrálna parita upravená. Bohužiaľ, len tým oddialil, nakoľko táto otázka ho dostihne, len tým oddialil túto otázku a bude sa pýtať verejnosť, určite sa budú pýtať aj kolegovia poslanci. A myslím si, že skôr či neskôr vyjde pravda najavo, a myslím si, že táto séria zlých rozhodnutí premiéra naozaj, naozaj bude na škodu celej republike, bude na škodu politickej kultúre. A napriek tomu, že tu dnes nie je, sa týmto otázkam nevyhne a v jeho ďalšej politickej kariére, rovnako ako politickej kariére strany SMER, ich tieto otázky veľmi vážne dostihnú. Ďakujem pekne.
Šeliga, Juraj, podpredseda NR SR (2021-01-12):
Pán poslanec Šimko, nech sa páči.
Počiatek, Ján, minister dopravy, výstavby a regionálneho rozvoja SR (2013-03-13):
Opäť ďakujem za slovo. Vážená pani predsedajúca, vážené pani poslankyne, vážení páni poslanci, dovoľte mi, aby som uviedol vládny návrh zákona o stavebných výrobkoch. Vláda Slovenskej republiky dňa 6. februára 2013 schválila návrh tohto zákona bez pripomienok a prijala ho uznesením č. 54 z roku 2013. Návrh zákona bol predložený na vnútrokomunitárne pripomienkové konanie. K návrh zákona neboli predložené žiadne pripomienky zo strany Komisie ani členských štátov Európskej únie. Návrh zákona implementuje nariadenie Európskeho parlamentu a Rady č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh do slovenského právneho poriadku. Návrh zákona upravuje podmienky uvádzania stavebných výrobkov na trh a ich sprístupňovanie na domácom trhu. Návrh zákona je zákonnou úpravou úloh vnútroštátnych orgánov, ktoré vyplývajú pre Slovenskú republiku z nariadenia, vrátane požadovaných notifikácií štátneho dohľadu nad činnosťou vnútroštátnych orgánov, nad domácim trhom a úpravy sankcií za porušenie ustanovených pravidiel. Návrh zákona upravuje okrem iného aj požiadavky na systémy posudzovania, overovania nemennosti parametrov stavebných výrobkov pred ich uvedením na domáci trh, postup vydávania vyhlásení výrobcov, certifikátov a technických posúdení, vymenovanie orgánu technického posudzovania, notifikáciu právnickej osoby, autorizáciu právnickej osoby na technické posudzovanie a na posudzovanie a overovanie nemennosti výrobcom deklarovaných parametrov podstatných vlastností výrobkov. Ďakujem za slovo, skončil som.
Budaj, Ján, poslanec NR SR (2016-09-09):
Ďakujem pekne. Pán Heger využil právo nového poslanca a položil správne otázky. Položil ich na správnom mieste, ale je otázne, kto ho vlastne počúval. Pán predseda Danko tuná väčšinu dňa nebol, ale teda verme, že si to niekde vypočul. Pán Danko zatiaľ, zatiaľ pre mňa vyzerá ako naozaj návštevník z iného storočia. Z toho storočia, keď sa rešpekt vynucoval silou, keď automaticky sa žiadalo, že ten, kto má funkciu, má mať aj mimoriadnu úctu a tzv. svätosť, ktorú začal, začal spomínať. Nedostatok rešpektu sa proste trestá. História sa neskúmala, ale sa patetizovala a falšovala. Štátny majetok sa kradol podľa hesla: „Kto nekradne, okráda svoju rodinu,“ a politici sa k sebe chovali podľa iného známeho hesla: „Ruka ruku umýva.“ Ľudia, ako je Matovič a ďalší mladší poslanci, sú proste signálom iného storočia. Dámy a páni zo SMER-u alebo aj z koalície, no takto to už bude aj vo vašich radoch. Mladí poslanci nebudú chcieť vždy ruka ruku umývať, ale pôjdu za svojím a pôjdu občas povedať aj pravdu naplno. Pán Galko hovorí, že je to, že je to tu beznádejné, že tu boli kolesíci a budú kolesíci, pán Heger verí, že nie, ja hovorím, počkáme si.
Glváč, Martin, podpredseda NR SR (2019-09-11):
Ďakujem. Pýtam sa, či sa chce do rozpravy prihlásiť niekto ústne. Nie je tomu tak. Vyhlasujem rozpravu za skončenú. Pán navrhovateľ, nech sa páči, máte slovo.
P. Paška, predseda NR SR: (2009-02-04):
(Hlasovanie.) 133 prítomných, 123 bolo za, 10 sa zdržalo. Návrh zákona sme postúpili do druhého čítania. Ďalej.
Laššáková, Jana, podpredsedníčka NR SR (2014-04-01):
Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Mičovský, Lebocký... A páni poslanci Mičovský, Simon a Lebocký, končím možnosť prihlásiť sa do rozpravy ústne. Nech sa páči, pán poslanec Mičovský.
Matejička, Vladimír, poslanec NR SR (2016-10-25):
Ďakujem. Pán predsedajúci, dajte, prosím, hlasovať o návrhu zákona ako o celku v znení schválených a pozmeňujúcich a doplňujúcich návrhov s odporúčaním gestorského výboru schváliť.
P. Paška, predseda NR SR: (2008-09-12):
Ale požiadal o slovo pán podpredseda Miroslav Číž, potom vystúpi pán Minárik.